Document ID: /roh_data/filtered/fineweb-2-filterrobots_roh.jsonl.gz/35847

Betg mintgin vegn da sajettar in tal taur durant sia carriera da chatscha. Ad Arno Casanova da Siat è quai però reussì. Ses taur da curuna da 14 ha in pais da 162 kilos.
Atgnamain va Arno Casanova a chatscha cun ses fegl, mo lez ha rut ina chomma il 5avel di da chatscha, uschia era el stà sulet sin l'alp da Siat. Il taur seglia ord la draussa ed Arno Casanova, che patescha da la malsogna da Parkinson, sto star en schanuglias per sajettar.
Entras la malsogna trembla el memia fitg per sajettar senza tschentar la buis. El tutga il taur cun in plum, mo trai anc ina giada in segund per ventscher la bestia. La satisfacziun è gronda, era sche Arno Casanova ha aifer ils 34 onns ch’el va a chatscha gia sajettà trais da quels taurs gronds, sco el di.